b'\n_START_ARTICLE_\nM6 (te\xc5\xbeki tank)\n_START_SECTION_\nZgodovina\n_START_PARAGRAPH_\nZdru\xc5\xbeene dr\xc5\xbeave Amerike so imele v obdobju med obema svetovnima vojnama zelo malo denarja namenjenega tankom. Njihova pomembnost so ugotovili \xc5\xa1ele takrat, ko se je vojna \xc5\xbee za\xc4\x8dela. Po nem\xc5\xa1kem zgledu so za\xc4\x8deli odpirati programe za razvoj svojih tankov. Tako se je za\xc4\x8del tudi razvoj te\xc5\xbekega tanka M6. Tank, z oznako te\xc5\xbeki tank T1, so za\xc4\x8deli razvijati 20. junija 1940._NEWLINE_V letih 1941-1942 so bili narejeni trije prototipi. Razlikovali so se po na\xc4\x8dinu izgradnje kupole in po menjalnem sistemu. Modeli so bili zelo podobni ve\xc4\x8dkupolnim tankom iz dvajsetih in tridesetih let (Vickers A1E1 Independent, T-35). Proizvodnja tankov se je za\xc4\x8dela decembra 1942. Naro\xc4\x8denih je bilo 115 tankov verzije T1E1 za kopensko vojsko Zdru\xc5\xbeenih dr\xc5\xbeav Amerike in 115 tankov verzije M6 in M6A1 za ameri\xc5\xa1ke zaveznike. Naro\xc4\x8dilo je pri\xc5\xa1lo iz strani kopenske vojske Zdru\xc5\xbeenih dr\xc5\xbeav Amerike._NEWLINE_Do takrat ko so bili tanki pripravljeni za uporabo, so enote \xc5\xbee izgubile zanimanje za te\xc5\xbeke tanke. Zanimali so se bolj za srednje tanke. Dela na teh tankih se niso takoj kon\xc4\x8dala. Sprva so potekala \xc5\xa1e testiranja z ve\xc4\x8djimi topi in debelej\xc5\xa1imi oklepi. Dokon\xc4\x8dno so projekt ukinili 16. decembra 1944. Do takrat je bilo narejenih le 40 enot, ki niso nikoli sodelovali v vojni.'